
A ZF6HP26 sebességváltó áttételének meghatározása

Az automatizálás egyre nagyobb mértékű elterjedésének köszönhetően egyre több autógyártó
vállalat preferálja az automata sebességváltók alkalmazását.
Dolgozatom középpontjában egy BMW automata sebességváltó szerepel, ami a ZF által fejlesztett
ZF6HP26 sebességváltó. A gyár az egyes fokozatok áttételeit nyilvánosságra hozta és célkitűzésnek
ezen áttételek meghatározását tettük. Viszont a már publikált fordulatszámegyenletek használata
nem feltétlen bizonyult megfelelőnek, mivel a koncepció nemcsak egyszerű bolygóműveket
tartalmaz. Az összetett Ravigneaux-bolygómű áttételének meghatározásával számos tanulmány
foglalkozik, de nem térnek ki az összes lehetséges kapcsolási módra. Így elsőnek az összetett
bolygóműre használható egyenleteket határoztuk meg. Melynek alapja, hogy a bolygókerekek egy
közös karral rendelkeznek, azaz nemcsak saját napkerekeikhez hanem egymáshoz is kapcsolódnak.
Ebből kiindulva az bolygókerekek fordulatszámait a karhoz viszonyítottan kell felírni az
egyenletekben.
A kapott egyenleteket a gyártó által publikált fogaskerekek fordulatszámainak a behelyettesítésével
és egy tervezett Ravigneaux-modellen végzett méréssel ellenőriztük. Mindkét módszerrel igazoltuk
a dolgozatban levezetett egyenletek helyességét. A fordulatszámegyenletek alkalmazásával a ZF
által publikált áttételeket is meghatároztuk. Ezért a dolgozatban a Ravigneaux- bolygóműre
levezetett fordulatszámegyenletek segítenek más típusú sebességváltó áttételének a
meghatározásában, mely ilyen összetett bolygómű egységet tartalmaz.
Emellett oktatási célra használható a méréshez tervezett és nyomtatott modell. A modell az előtét
bolygóművet is tartalmazza, így demonstrálható a ZF6HP26 automata sebességváltó egyes
fokozatokban való működése.



